Pierre Brasseur
Pierre Brasseur (sünninimi Pierre-Albert Espinasse; 22. detsember 1905 Pariis – 16. august 1972 Bruneck, Itaalia) oli prantsuse teatri- ja filminäitleja. Brasseur sündis näitleja perekonnas. Õppis Pariisi Konservatooriumi draamaosakonnas. 1925. aastast mängis filmides. Tema tuntumad filmirollid olid Lucieni roll Marcel Carné filmis "Le Quai des brumes" ("Udune kaldatänav"; 1938), Frédérick Lemaître'i roll filmis "Ülemise rõdu lapsed" (1945) ja doktor Génessier' roll Georges Franju filmis "Les yeux sans visage" (1960). Brasseur on tegutsenud ka näitekirjanikuna ja avaldanud luulet. Tema poeg on näitleja Claude Brasseur (sündinud 1936).